Diari Oficial de la Generalitat Valenciana


Sumari del DOGV 6236, del 30-03-2010 (2010/2960)

Resolució de 4 març de 2010, del director general de Justícia i Menor de la Conselleria de Justícia i Administracions Públiques, per la qual es disposa l'obertura del període d'informació pública sobre la petició de creació del Col·legi Oficial d'Intèrprets de Llengua de Signes Espanyola de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2960


Organisme emissor
:   Conselleria de Justícia i Administracions Públiques

Tipus de document
:   Resolució

Resolució de 4 març de 2010, del director general de Justícia i Menor de la Conselleria de Justícia i Administracions Públiques, per la qual es disposa l'obertura del període d'informació pública sobre la petició de creació del Col·legi Oficial d'Intèrprets de Llengua de Signes Espanyola de la Comunitat Valenciana. [2010/2960]  
La Constitució, en l'article 149.118ª, reserva a l'Estat la competència sobre les bases del Règim Jurídic de les Administracions Públiques; i en l'article 36 preveu que la llei regularà les peculiaritats pròpies del règim jurídic dels col·legis professionals.   
La legislació bàsica en esta matèria dictada per l'Estat, es troba arreplegada en la Llei 2/1974, de 13 de febrer de Col·legis Professionals, modificada per la Llei 74/1978, de 26 de desembre, el Reial Decret Llei 5/1996, de 7 de juny, la Llei 7/1997, el Reial Decret 6/2000, de 23 de juny i la Llei 25/2009, de 22 de desembre.  
L'Estatut d'Autonomia de la Comunitat Valenciana, en l'article 49.122ª, confereix a la Generalitat competència exclusiva en matèria de col·legis professionals i exercici de professions titulades, sense perjuí del que disposen els articles 36 i 139 de la Constitució.   
L'article 7 de la Llei 6/1997, de 4 de desembre, de Consells i Col·legis Professionals de la Comunitat Valenciana, i l'article 8 del seu Reglament de desplegament, aprovat per Decret 4/2002, de 8 de gener, del Govern Valencià, disposen que la creació de Col·legis Professionals amb àmbit d'actuació en la Comunitat Valenciana, sense perjuí de l'àmbit territorial dels ja existents, es farà mitjançant una llei de la Generalitat.  
En data 10 de juny de 2009, per Mercedes Beltrá González, en la seua qualitat de secretària de l'Associació de Tècnics Superiors en Interpretació en la Llengua de Signes Espanyola (ATILSE), esmenada en data 23 de desembre de 2009, es va presentar sol·licitud de creació del Col·legi Oficial d'Intèrprets de Llengua de Signes Espanyola, de conformitat amb allò que s'ha acordat per l'Assemblea General de l'entitat en data 15 de desembre de 2009.  
No obstant això, la petició ha d'entendre's formulada com a Col·legi Oficial d'Intèrprets de Llengua de Signes Espanyola de la Comunitat Valenciana, actualitzant la mateixa a la nova denominació oficial de Comunitat Valenciana, adoptada amb la nova redacció donada a l'Estatut d'Autonomia de la Comunitat Valenciana per la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol.  
La petició referida, junt amb la documentació que s'acompanya, incorpora els extrems exigits per l'article 9.5 del Decret 4/2002, de 8 de gener. La denominació que es pretén donar al col·legi és la de: Col·legi Oficial d'Intèrprets de Llengua de Signes Espanyola de la Comunitat Valenciana, i el seu àmbit territorial, en conseqüència, el de la Comunitat Valenciana.  
Quant a la titulació professional o altres requisits, per a la incorporació al col·legi s'exigirà estar en possessió del títol de Tècnic Superior en Interpretació de la Llengua de Signes previst en el Reial Decret 2060/1995, de 22 de desembre, pel que s'establix el títol oficial de formació professional i les directrius generals pròpies dels plans d'estudis conduents a l'obtenció d'aquell.  
Els promotors fonamenten l'interés públic que concorre per a la creació del col·legi en què es tracta d'una necessitat social per a prestar servicis a la comunitat sorda i a les administracions públiques i privades dirigides a l'atenció al públic, a la possibilitat d'accés a la informació i l'eliminació de barreres de comunicació entre societat oient i sorda, així com la possibilitat de comptar l'administració pública d'un servici d'interpretació de la llengua de signes in situ. Així mateix, el Col·legi pretén vetlar per l'aplicació de la Llei 27/2007, de 23 d'octubre, per la que es reconeixen les llengües de signes espanyoles i es regulen els mitjans de suport a la comunicació oral de les persones sordes, amb discapacitat auditiva i sordcegues i la Llei 1/1998, de 5 de maig de la Generalitat, d'Accessibilitat i Supressió de Barreres Arquitectòniques, Urbanístiques i de la Comunicació.  
Quant al procediment, aportada o completada la documentació prevista en l'article 9 de l'esmentat Decret 4/2002, l'article 10.2 del mateix exigix que la petició de creació d'un col·legi professional se sotmeta a informació pública, per mitjà de publicació en el Diari Oficial de la Comunitat Valenciana de resolució dictada per l'òrgan competent que arreplegue els extrems més significatius dels previstos en l'article 9.5 del dit Decret, per la qual cosa es considera que resulta procedent sotmetre a informació pública la present petició de creació del Col·legi Oficial d'Intèrprets de Llengua de Signes Espanyola de la Comunitat Valenciana.  
Per tot allò que s'ha exposat, en atenció a les competències atribuïdes pel Decret 206/2009, de 13 de novembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques, i en compliment del que preveu l'article 10.2 del Decret 4/2002, de 8 de gener, del Govern Valencià, pel que s'aprova el Reglament de desplegament de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, resolc:  
Primer  
Sotmetre a informació pública per un termini d'un mes la petició de creació del Col·legi Oficial d'Intèrprets de Llengua de Signes Espanyola de la Comunitat Valenciana, a fi que els titulars de drets o interessos legítims, individuals o col·lectius, afectats per la creació de l'esmentat col·legi formulen les al·legacions que estimen pertinents en el termini indicat.  
Segon  
Les al·legacions a què es fa referència en l'apartat anterior, dirigides al Servici d'Entitats Jurídiques d'esta direcció general, es presentaran en el Registre General de la Conselleria de Justícia i Administracions Públiques, siti en el carrer del Sant Calze núm. 2 de València, sense perjuí de la possibilitat de fer ús de qualsevol de les oficines i formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 de març de 2010.- El director general de Justícia i Menor: Antonio Gastaldi Mateo.